כאב אמיתי

כאב אמיתי (באנגלית: A Real Pain) הוא סרט דרמה קומית אמריקאי משנת 2024, אותו כתב וביים ג'סי אייזנברג, שגם היה שותף בהפקה. אייזנברג גם מככב בסרט לצידם של קירן קאלקין, ויל שארפ, ג'ניפר גריי, ליזה סדובי, קורט אגיאוואן ודניאל אורסקס. אמה סטון שותפה גם היא בהפקה דרך חברת ההפקות שלה, Fruit Tree (אנ'). הסרט הוקרן לראשונה בפסטיבל סאנדנס ב-20 בינואר 2024, שם זכה בפרס וולדו סולט לתסריט. הוא עתיד לעלות לאקרנים בארצות הברית ב-1 בנובמבר 2024. דייוויד ובנג'י, שני בני דודים יהודים מניו יורק השונים באופיים, נוסעים לטיול ברחבי פולין כדי לכבד את מורשתה של סבתם האהובה. המתחים הישנים בין השניים צפים שוב על רקע ההיסטוריה המשפחתית שלהם. ג'סי אייזנברג - דייוויד קפלן קירן קאלקין - בנג'י קפלן ויל שארפ - ג'יימס ג'ניפר גריי - מרסיה ליזה סדובי - דיאן קורט אגיאוואן - אלוג' דניאל אורסקס - מארק באוגוסט 2022 פורסם שאייזנברג יביים את הסרט על פי תסריט שכתב וגם יככב בו לצידו של קאלקין, וכן שאת הסרט תפיק חברת ההפקה Fruit Tree. הסרט הוא הפרויקט השני של אייזנברג כבמאי ותסריטאי. אייזנברג הסביר שההשראה לכתיבת התסריט לסרט התבססה על כך שתמיד התעניין בפולין כיוון שמשפחתו הגיעה מפולין. דודה-רבא אליה היה קרוב מאוד וגדלה בפולין כילדה הייתה מספרת לו על מערכת היחסים הנפלאה שהייתה להם עם הפולנים, והדבר עורר את התענינותו כיון שנגד את הדברים ששמע כשגדל אודות יחסי הפולנים והיהודים. אחותו של אייזנברג היא זו שהציעה ללהק את קאלקין, אותו הכירה מתפקידו בסדרה יורשים. "אחותי קראה 20 עמודים מהתסריט ואמרה שיש רק אדם אחד בעולם שיכול לשחק את התפקיד הזה, אמרתי 'מי?' והיא אמרה 'קירן קאלקין'... בדקתי ומיד הבנתי שהוא פשוט מושלם לתפקיד הזה". קאלקין מצידו סיפר שהסתייג תחילה מהשתתפות בסרט בשל הצורך לצלם בפולין, אבל התרשם מאוד מהתסריט ומהסרט הראשון שאייזנברג ביים, ולכן החליט לקבל את התפקיד. צילומי הסרט העיקריים החלו במאי 2023 בפולין. ג'סי אייזנברג תיאר את תהליך הצילומים וסיפר שלמרות שהוא העדיף שהשחקנים יצמדו לתסריט קירן נהג גם לאלתר על הסט. למרות שבתחילה הדבר הפריע לו, בסופו של דבר בתהליך העריכה חלקים מהאלתורים של קאלקין הרגישו טבעיים וטובים יותר והם בחרו להשאיר אותם בסרט. הסרט כלל סצנה המתרחשת במחנה מיידנק, ובמהלך הצילומים התברר כי מנהלי המקום מסרבים ככלל שיתבצעו צילומים במקום מתוך כבוד לאתר. ההפקה ניהלה דיאלוג עם מנהלי האתר והבהירה שאין ניסיון להפוך אותו לסט שמדמה את מחנה אושוויץ בשנות השואה, אלא להציג תיירים שמסיירים במקום בשנת 2022. התסריט עבר שיפוץ יחד עם המנהלים כדי ליצור את הניסוח המדויק והמתאים היסטורית. בסרט בני הדודים מבקרים בבית הילדות של סבתם, הבית שצולם הוא למעשה בית משפחתו האמיתי של אייזנברג. הסרט הוקרן בבכורה עולמית בפסטיבל סאנדנס ב-20 בינואר 2024, מיד אחר כך רכשה חברת Searchlight Pictures (אנ') את זכויות ההפצה של הסרט בכל העולם תמורת 10 מיליון דולר במכירה פומבית. הסרט יוקרן בבכורה אירופית בפסטיבל הסרטים של ציריך באוקטובר 2024, ובהמשך החודש בפסטיבל לונדון. במקור הסרט תוכנן לצאת בארצות הברית ב-18 באקטובר 2024, אך בהמשך נדחה תאריך יציאתו בשבועיים ל-1 בנובמבר 2024. באתר Rotten Tomatoes הסרט קיבל 91 אחוזי טריות המבוססים על 57 ביקורות, עם דירוג ממוצע של 8/10. באתר Metacritic עומד הסרט על ציון ממוצע משוקלל של 84 המבוסס על 19 מבקרים, נתון המצביע על 'הערכה אוניברסלית'. הביקורת בניו יורק פוסט סיכמה: "סרט גדול ומרשים שהוא גם אינטימי ומעודן בו זמנית". באתר pajiba תואר הסרט: "מחקר נוקב של טראומה בין דורית בתוך הקהילה היהודית, המתייחס לאופן שבו הטראומה הזו מתעוררת מחדש וכיצד אנשים מתמודדים איתה", ואילו באנטרטיינמנט ויקלי נכתב: "סרט שואה שהוא גם מצחיק וגם מציאותי באופן מחריד". למרות ששני השחקנים הראשיים זכו לשבחי הביקורת, המבקרים ציינו במיוחד את ביצועיו של קאלקין. כך בביקורת באתר The Playlist בה נטען: "בעוד אייזנברג מצוין על המסך.. זה קאלקין שגונב את הסרט, בצדק". בדדליין הכתירו את משחקו של קאלקין "ההופעה הטובה בקריירה", וביקורת באתר TheWrap (אנ') קבעה: "ההופעה של קאלקין כל כך מרהיבה שהיא גורמת לנו להרגיש כאילו הכרנו את בנג'י לנצח". "כאב אמיתי", במסד הנתונים הקולנועיים IMDb (באנגלית) "כאב אמיתי", באתר Rotten Tomatoes (באנגלית) "כאב אמיתי", באתר Metacritic (באנגלית) FilmAffinity, FilmAffinity (באנגלית) The Algemeiner, Jesse Eisenberg to Direct, Write and Star in Film About Jewish Roots, Family and Holocaust History in Poland - Algemeiner.com, www.algemeiner.com, ‏2022-08-23 (באנגלית אמריקאית) Austen Goslin, Jesse Eisenberg’s new movie A Real Pain has what Succession fans have been missing, Polygon, ‏2024-01-26 (באנגלית אמריקאית) Mia Galuppo, Sundance: Jesse Eisenberg on Movie ‘A Real Pain’ and His Next Directing Gig, The Hollywood Reporter, ‏2024-01-20 (באנגלית אמריקאית) Juliette Jeffers, Kieran Culkin Confides in Taika Waititi About the End of "Succession", Interview Magazine, ‏2023-05-22 (באנגלית אמריקאית) F. N. E. Staff, PRODUCTION: Jesse Eisenberg Shoots A Real Pain Starring Himself and Kieran Culkin in Poland - FilmNewEurope.com, www.filmneweurope.com (באנגלית בריטית) Samantha Bergeson, Jesse Eisenberg Says Kieran Culkin Is an ‘Unusual’ Actor: He Wouldn’t Stand on a Mark and ‘Deviated from the Script’, IndieWire, ‏2024-09-02 (באנגלית אמריקאית) How Jesse Eisenberg, Kieran Culkin found the funny in the sadness of 'A Real Pain', EW.com (באנגלית) Jesse Eisenberg and Kieran Culkin Balance Trauma and Humor in “A Real Pain” | Sundance Film Festival, ‏2024-01-21 (באנגלית אמריקאית) Mike Fleming Jr, Searchlight Lands Jesse Eisenberg-Directed ‘A Real Pain’ For $10M WW In First Big Sundance Deal; ‘Succession’s Kieran Culkin Stars In Poland Road Trip Pic From Topic And Fruit Tree, Deadline, ‏2024-01-21 (באנגלית אמריקאית) Oscar contenders as gala premieres at the ZFF, mailings.zff.com London Film Festival: A Real Pain, Midlands Arts Centre, ‏2024-10-18 (באנגלית) Anthony D'Alessandro, Marvel Studios 2026 Title Subtracted From Release Sked, Searchlight’s ‘A Real Pain’ Shifts, Deadline, ‏2024-08-02 (באנגלית אמריקאית) Johnny Oleksinski, Kieran Culkin is amazing in 'A Real Pain' at Sundance, ‏2024-01-21 (באנגלית אמריקאית) Sara Clements, Sundance Review: 'A Real Pain' Is a Poignant Exploration of Jewish Intergenerational Trauma, Pajiba, ‏2024-02-03 Kieran Culkin is heartbreaking and hilarious in Jesse Eisenberg’s 'A Real Pain', EW.com (באנגלית) 'A Real Pain' Review: Kieran Culkin Is Superb In Jesse Eisenberg's Funny & Moving Dramedy [Sundance], theplaylist.net Damon Wise, ‘A Real Pain’ Review: Kieran Culkin Leaves Roman Roy Behind In Jesse Eisenberg’s Intimate Road Movie – Sundance Film Festival, Deadline, ‏2024-01-22 (באנגלית אמריקאית) Chase Hutchinson, ‘A Real Pain’ Review: Kieran Culkin Is a Force of Nature in Jesse Eisenberg’s Hilarious, Heartfelt Dramedy, TheWrap, ‏2024-01-20 (באנגלית אמריקאית)